**Maleva IV kruusakarjäär**

**KAEVANDAMISJÄÄTMEKAVA**

# JÄÄTMEKAVA VAJADUS

Kaevandamisjäätmekava koostamise aluseks on Jäätmeseadus ja määrus nr 56 “Kaevandamisjäätmete käitlemise kord1”.

# TEGEVUSKOHT

Maleva IV mäeeraldis asub Lääne-Viru maakonnas, Tapa vallas, Kõrveküla külas, jäädes Jäneda külast ~3 km kaugusele lõunasse ja Tapa linnast ~20 km läände. Mäeeraldis jääb täielikult katastriüksusele „Järve“ (tunnus 40001:003:1180), mis oli endine metsamaa ala, kus mets on nüüdseks raadatud. Maleva IV mäeeraldis külgneb kirdest Maleva karjääriga ning loodest Maleva V ja VI kruusakarjääridega.

Mäeeraldisest ~1 km kaugusele kirdesse jääb Jägala – Käravete tugimaantee (tee nr 13), mis suundub lõunasuunas Pärnu – Rakvere – Sõmeru põhimaanteele (tee nr 5).

Maleva IV karjääri mäeeraldise piires ning vahetus läheduses ei paikne looduskaitsealasid, kaitstavaid looduse objekte, Natura 2000 võrgustiku alasid ega kultuurimälestisi. Lähimad majapidamised jäävad ~620 m kaugusele loodesse katastriüksusele „Järve“ (tunnus 79001:001:0032) ja ~660 m kaugusele läände katastriüksusele „Tamme“ (tunnus 40001:003:0162).

Maleva IV mäeeraldise ja mäeeraldise teenindusmaa pindala on 3,67 ha.

# TEGEVUSE KIRJELDUS

Ehituskruusa kaevandamine toimub ühe kaeveastmena. Mäetöödel kasutatakse kaeveala ettevalmistamisel ja korrastamisel buldooserit, varu kaevandamisel ekskavaatorit ja laadimistöödel ekskavaatorit või kopplaadurit. Ehituskruusa ja kruusast eraldatud liiva vedu toimub autotranspordiga.

Praeguse seisuga ei ole kogu mäeeraldis avatud ja seetõttu on katend kogu alalt koorimata. Katendit kooritakse vastavalt tööee liikumisele. Hetkel paikneb kooritud katend mäeeraldise keskel kaevandatud alal.

Maleva IV mäeeraldise varu ammendumisel on keskkonnaloa järgi karjääri korrastamise suunaks metsamaa. Maleva IV karjääri kehtivas kaevandamisloas on arvestatud, et nõlvatervikut ei jäeta Maleva karjääriga külgnevale alale.

# KAEVANDAMISJÄÄTMED

JäätS § 71 lõike 1 kohaselt loetakse kaevandamisjäätmeteks jäätmed, mis on tekkinud maavarade uuringute, maavarade kaevandamise, rikastamise ja ladustamise ning kaevandamise töö tulemusena. Maleva IV kruusakarjääris kaevandamisel eemaldatavat katendit võib lugeda aga kõrvalsaaduseks, sest see kasutatakse ära karjääri korrastamiseks.

Maleva IV kruusakarjääri mäeeraldise kattekihi paksus on 0,3–0,6 m (keskm. 0,4 m), selle maht on 15 tuh m3 ning see võrdsustatav saastumata pinnasega. JäätS § 1 lõike 33 kohaselt on saastumata pinnas seaduse tähenduses pinnas, mis eemaldatakse kaevandamise käigus maapinna ülemisest kihist ja mida ei loeta saastunuks vastavalt Eesti või Euroopa Liidu õigusaktidele. Eemaldatud katend taaskasutatakse karjääri korrastamisel ning kaevandatud maavarakiht kaubastatakse või töödeldakse kogu ulatuses. Kaevandamisjäätmeid ei teki ka maavara töötlemisel, sest kogu toodang kaubastatakse.

Maleva IV kruusakarjääri korrastamise suund on metsamaa ja metsa istutamiseks on kaevandatud ala vaja katta katendiga. Ala suurus on 3,67 ha ja katendit on loa järgi 15 tuh m3. Esmase arvutuse põhjal on vaja kogu ala katmiseks keskmiselt 0,3 m paksuse kasvukihiga 11 tuh m3 katendit. Nõlvatervikutesse võib materjali vajadus olla suurem. Arvutusest on näha, et karjääris olevast materjalist peaks piisama mäeeraldise katmisega katendiga enne metsa istutamist ning püsijäätmeid karjääri tuua ei ole vaja. Täpsema katendi kasutamise vajaduse annab korrastamisprojekt, mis on kaevandajal plaanis tellida sellel hooajal.

# jäätmehoidla

Jäätmeseaduse § 352 kohaselt loetakse jäätmehoidlaks iga ehitist või ala, mida kasutatakse tahkel, vedelal, lahuse või suspensiooni kujul olevate kaevandamisjäätmete kogumiseks või ladestamiseks sh ka rohkem kui kolmeks aastaks saastumata pinnase ladestamise ala. AS TREV-2 Grupp planeerib katendit ladustada ajutiselt, sest see kasutatakse jooksvalt karjääri nõlvade tehniliseks korrastamiseks ja karjääri lõplikuks korrastamiseks korrastamise projekti alusel. Selleks koostatakse kogu karjääriala korrastamisprojekt, mis on kaevandajal planeeritud tellida käesoleva aasta jooksul. Korrastamise tingimused on Keskkonnaamet esitatud oma 29.01.2021 aasta korraldusega nr 1-3/21/44.

Koostaja: Eike Simmer

AS TREV-2 Grupp

Maavarade valdkonna keskkonnaspetsialist

04.03.2024